钦定古今图书集成/明伦汇编/氏族典/第579卷 > 《凌迪知万姓统谱》 > 耶律觌烈
## 钦定古今图书集成/明伦汇编/氏族典/第579卷 > 《凌迪知万姓统谱》 > 耶律觌烈

按《辽史耶律觌烈传》：“觌烈字兀里轸，六院部蒲古只夷离堇之后。父偶思，太祖为于越时，觌烈以谨愿宽
恕见器使。既即位，兄曷鲁典宿卫，以故觌烈入侍帷
幄，与闻政事。神册三年，曷鲁薨，命觌烈为迭剌部夷
离菫，属以南方事。会讨党项，皇太子为先锋，觌烈副
之。军至天德、云内，分道并进，觌烈率偏师渡河力战”，
斩获甚众。天赞初，徇山西，所至城堡皆下。太祖嘉其
功，赐赉甚厚。天显二年，留守南京。十年卒，年五十六。
弟《羽之》。